ไม-โอโตเมะ ศึกอัญมณีสาวน้อยแห่งดวงดาว

**ไม-โอโตเมะ ศึกอัญมณีสาวน้อยแห่งดวงดาว**  () () เป็นอนิเมะที่สร้างโดยบริษัท ซันไรส์ กำกับโดย มาซะคะสึ โอบาระ เป็นการนำเรื่อง ไม-HiME มาเล่าใหม่ในอีกรูปแบบหนึ่ง โดยนำตัวละครจากภาค ไม-HIME มาเปลี่ยนชื่อและบทบาทใหม่  แต่มีตัวละครหลายตัวยังคงใช้ชื่อเดิม รวมทั้งความสัมพันธ์ของตัวละครแต่ละตัวได้เปลี่ยนไปด้วยเช่นกัน  

ไม-โอโตเมะ ออกฉายครั้งแรกทางทีวีโตเกียว ตั้งแต่ 6 ตุลาคม พ.ศ. 2548 -  30 มีนาคม พ.ศ. 2549

## เนื้อเรื่อง
**ยูเมะมิยะ อาริกะ** สาวน้อยธรรมดาผู้เดินทางจากชายแดนเข้าสู่ **วินด์บลูม** อาณาจักรที่สืบทอดเทคโนโลยีอันก้าวหน้าของโลกยุคโบราณ เพื่อสานฝันที่จะได้เป็น "โอโตเมะ" (オトメ) - เหล่าดรุณีนักรบที่รับใช้อาณาจักรต่าง ๆ ในฐานะอาวุธที่ทรงพลานุภาพทางการทหาร - เหมือนกับแม่ของเธอที่หายสาบสูญไปเมื่อ 15 ปีก่อน.  ระหว่างการเดินทาง อาริกะได้รู้จักกับ **นีน่า หว่อง** โอโตเมะคอรัลอันดับหนึ่งของ**การ์เดอโรป** (**Garderobe** แปลว่า "ห้องแต่งตัว") หรือโรงเรียนฝึกสอนโอโตเมะ.  นอกจากนี้ อาริกะยังได้พบราชินีเด็กแสนซนแห่งอาณาจักรวินด์บลูม **มาชิโระ บลอง เดอะ วินด์บลูม** และ **เซอเก้ร์ หว่อง** นายพลของอาณาจักรและพ่อบุญธรรมของนีน่า.  ทว่าการ์เดอโรปเป็นโรงเรียนที่มีเกียรติคุณสูงมาก มีคนแข่งขันกันจะเข้าเรียนจากทั้งโลกและมีขั้นตอนการฝากฝังที่ยุ่งยาก  อาริกะจึงไม่สามารถเข้าเรียนได้  แต่เพราะ **นัตสึกิ ครูเกอร์** ผู้อำนวยการของโรงเรียนการ์เดอโรปได้เห็นสร้อยคอไพลินที่อาริกะใส่อยู่  ซึ่งเคยเป็นของอดีตโอโตเมะแห่งอาณาจักรวินด์บลูม จึงสงสัยและรับอาริกะเข้ามาเรียนอย่างมีเงื่อนไข.  การเข้าเรียนกระทันหันของเธอทำให้นักเรียนในโรงเรียนบางคนต่างไม่ชอบขี้หน้าอาริกะ โดยคิดว่าอาริกะเป็นเด็กเส้นเพราะสามารถเข้าเรียนกลางเทอมได้ แต่อาริกะไม่ยอมแพ้จนทำให้ทุกคนยอมรับเธอในที่สุด.  จนวันหนึ่งอาริกะได้เข้าไปทำงานพิเศษในปราสาท ได้พบทางเข้าห้องใต้ดินของปราสาทพร้อมกับราชินีมาชิโระ ซึ่งมาชิโระก็ไม่เคยรู้มาก่อน และเมื่อลงไปชั้นใต้ดินทั้งคู่ก็ได้พบกับออแกนขนาดยักษ์ ซึ่งมาชิโระก็ลองกดคีย์บอร์ดของออร์แกนดู ทำให้เกิดเสียงดังสนั่นลั่นไปทั่วเมือง.  พลังเสียงของออแกนยักษ์ทำให้เจม **(gem)** ของทั้งคู่แตกสลาย  ทันใดนั้นสเลฟก็ปรากฏขึ้นและจะทำร้ายพวกอาริกะ อาริกะจึงใช้พลังจากสร้อยคอเธอโดยไม่ได้ตั้งใจ กลายเป็นไมสตาร์โอโตเมะ (Meister Otome) และจัดการสเลฟได้ในที่สุด แต่ประเทศทุกที่ได้รู้แล้วว่า **ฮาโมเนียม** - สุดยอดเทคโนโลยีโบราณที่มีพลานุภาพทำลายสูงและเคยใช้ทำลายล้างโลกมาก่อน - ซึ่งหายสาบสูญมาเป็นเวลา 300 กว่าปี ได้ซ่อนอยู่ที่อาณาจักรวินด์บลูมนั่นเอง.  แต่ละประเทศล้วนอยากได้ฮาโมเนียมไปครอบครอง และสิ่งที่ตามมาก็คือสงครามโลกเพื่อแย่งชิงฮาโมเนียม  ทำให้โอโตเมะของแต่ละประเทศต้องเข้าสู้รบกับเหล่าพี่น้องของตนเอง. 

## คำศัพท์เฉพาะ

### อนิเมะซีรีส์
* **โอโตเมะ** **(Otome)** - เหล่าดรุณีนักรบ เป็นนักสู้ในชุด robe ที่เหมือนกับอัศวินที่คอยรักษาเอกราชให้กับอาณาจักรที่ตนรับใช้.  โอโตเมะระดับ **ไมสตาร์**  (หรือ **Meister Otome** ซึ่งเป็นการเล่นคำระหว่างคำว่า "ไม" (舞) ในภาษาญี่ปุ่น แปลว่า การร่ายรำ กับคำว่า Star ซึ่งรวมกันมีเสียงอ่านเหมือนคำว่า "Meister" หรือ master ในภาษาเยอรมัน  คำว่า "**ไมสตาร์**" จึงมีความหมายว่า ดวงดาวที่ร่ายรำ นั่นเอง)  มีความสามารถในการต่อสู้และพละกำลังเหมือนยอดมนุษย์ มีศักยภาพในการสู้รบเหนือกว่าอาวุธทั้งหลายในโลกปัจจุบัน.  การต่อสู้เพื่อชิงชัยกันระหว่างเหล่าโอโตเมะ เรียกว่า การร่ายรำ (舞 - Mai)  เหล่าโอโตเมะที่สำเร็จการศึกษา และกลายเป็นผู้สืบทอดศิลามณี (gem) เพื่อทำหน้าที่ปกป้องอาณาจักรจึงถูกเรียกว่า Mai-Star (Meister) Otome.  การเป็นโอโตเมะเป็นความฝันของผู้หญิงจำนวนมาก และที่สำคัญโอโตเมะจะต้องเป็นหญิงที่กายบริสุทธิ์เท่านั้น เพราะนาโนเทคโนโลยีในร่างกายของโอโตเมะจะหมดสภาพ หากหญิงสาวว่าที่โอโตเมะมีเพศสัมพันธ์กับบุรุษ  ทำให้มีน้อยคนนักที่จะได้เป็นโอโตเมะ  เนื่องจากผู้ที่จะเป็น ไมสตาร์โอโตเมะ จะต้องหันหลังให้กับความรักต่อเพศตรงข้าม.  ชุดโรปของโอโตเมะแต่ละคนจะแตกต่างกันทั้งรูปลักษณ์และพลังของชุด ซึ่งขึ้นอยู่กับศิลามณี (GEM) ที่โอโตเมะและมาสเตอร์ได้ทำพันธสัญญาต่อกัน.
****คอรัล โอโตเมะ** **(Coral Otome)** - เป็นเหมือนนักเรียนฝึกหัด พลอยที่ใส่มีสีแดง ชุดโรปของคอรัลโอโตเมะทุกคนจะมีลักษณะเดียวกันหมด มีพลังที่จำกัด เอเลเมนต์ที่ใช้เป็นพลองยืดได้
****เพิร์ล โอโตเมะ** **(Pearl Otome)** - เป็นโอโตเมะที่พร้อมจะเปลี่ยนไปเป็นไมสตาร์ในยามที่มีความต้องการตัวได้ ชุดโรปของเพิร์ลทุกคนจะมีสีเทา (ยกเว้นของอากาเนะที่เป็นอันดับ1) ท๊อป 3 ของระดับเพิร์ลถูกเรียกว่า **Trias** เอเลเมนต์ที่ใช้จะแตกต่างกันไปตามความถนัดของแต่ละคน
****ไมสตาร์ โอโตเมะ** **(Meister Otome)** - (อ่านออกเสียง ไมสตาร์ เพราะในภาษาญี่ปุ่นเสียง เ-อ จะถูกเขียนเป็น -า แทน) ไมสตาร์ เป็นระดับสูงสุดของโอโตเมะ เจมที่ใช้จะแตกต่างกัน และให้ชุดโรปที่ต่างกัน ไมสตาร์ทุกคนจะต้องมี มาสเตอร์ **(master)** หรือเจ้านายเป็นของตัวเอง และจะเรียกใช้โรปได้ก็ต่อเมื่อ มาสเตอร์ให้การรับรองด้วยการจุมพิศที่เจมที่ต่างหู.  ไมสตาร์จะแบ่งปันความเจ็บปวดและความตายของมาสเตอร์ และในทางตรงกันข้ามยามใดที่ไมสตาร์บาดเจ็บ มาสเตอร์ก็จะบาดเจ็บไปด้วย.

* **กัลเดอร์โรป** **(Garderobe)** - สถาบันฝึกสอนโอโตเมะ มีที่เดียวคือที่ อาณาจักรวินด์บลูม เด็กหญิงที่อยากเป็นโอโตเมะไม่ว่าอยู่ที่ไหนก็ตาม จะต้องมาเรียนที่วินด์บลูม จะรับเข้าสอบปีละครั้งไม่จำกัด และรับเพียง 100 คน เท่านั้น ผู้ที่ผ่านจะได้รับการฉีดยานาโนแมคชีน และจะได้รับคอรัลเจมมาเป็นของตัวเอง คอรัลโอโตเมะ 1 ปี ผ่านไปจะทำการสอบเรื่องเรียนที่สอนมาทั้งหมด และจะรับผ่านเพียง 50 คนเท่านั้นผ่านเป็นขั้น เพิร์ลโอโตเมะ ที่เหลือต้องออกจากกัลเดอร์โรป กลับบ้านไป พอจบอีก 1 ปี  มีไม่กี่คนที่ได้เป็น ไมสตาร์โอโตเมะ หรือโอโตเมะเต็มตัวสมที่ตั้งใจไว้

* **นาโนแมชชีน** **(Nano machine)** - ยาของเหลวไม่สี จริงๆคือเครื่องจักรขนาดเล็กพอๆกับเซลล์ นาโนแมคชีนเมื่อเข้าไปในร่างกายแล้ว จะไหลเวียนอยู่ในร่างกายตลอดจนตาย จะทำหน้าที่รักษาบาดแผลทันทีอย่างรวดเร็ว (1-5 นาทีแผลหายไปเลย) และทำการสร้างโรปจากเซลล์ผิวหนัง ขึ้นเป็นชุด โอโตเมะ และสลายไปทันทีเมื่อเจอกับโครโมโซม y จากผู้ชาย (เสียความบริสุทธิ์ให้ผู้ชายไป) และร่างกายกับทำการสร้างแอนตี้บอดี้ขึ้นมา ทำให้เป็นโอโตเมะไม่ได้อีกต่อไป

* **โรป** **(Robe)** - ชุดโอโตเมะ มีลักษณะต่างไปแต่ละคน แล้วแต่เจมที่ครอบครอง โอโตเมะจะเรียกใช้โรปได้พลังจากมาสเตอร์ได้ **"รับรอง"** การใช้แล้วกล่าวคำพูดว่า **"Materialize"** นาโนแมชชีนจะสร้างโรปขึ้นมาหุ้มร่างกาย

* **เจม** **(Gem - Generable Enigmatic Matrix)** - อัญมณีจะประดับในตุ้มหูของพวกโอโตเมะ แต่ละคนจะแต่งต่างกันไป ยกเว้นพวกเป็นอาชีพ เช่น **เดลต้าโอโตเมะ ส่วน REM (Reinforceing [sic] Enigmatic Matrix)** เป็นของที่พวก อัสวาล สร้างขึ้นมาเลียนแบบ เจม

* **เอเลเมนต์** **(Element)** - อาวุธประจำกายของโอโตเมะ ซึ่งจะแตกต่างกันไปแต่ละคน เช่นเดียวกันกับ โรป

* **สเลฟ** **(Slave)** - สัตว์ประหลาดในรูปแบบ เครื่องจักรที่มีมันสมองเป็นของตัวเอง ผู้เป็นมาสเตอร์ของ สเลฟเรียกว่า **"สเลฟลอร์ด (Slave lord)"** ซึ่งจะเรียกสเลฟออกมาได้ ต้องใช้เลือดของตนใส่ลงในเจมสีดำ และทั้งสองมีความสัมพันธ์เช่นเดียวกับ ไมสตาร์โอโตเมะกับมาสเตอร์

* **ท่านชินโซ** **(Shinso)** - คือร่างศพของโอโตเมะที่ให้กำเนิดบุตรก่อนที่จะเสียชีวิต เป็นต้นกำเนิดของ เจมทั้งหลายไม่ว่าจะ **ไมสตาร์ เพิร์ล คอรัล** ชินโซมีเพียงหนึ่งเดียวคือ แกรนด์ไมสตาร์ฟูมิ ฮิเมะโนะ **(Fumi Himeno)** ซึ่งเป็นโอโตเมะคนแรก และเป็นคนก่อกำเนิดระบบโอโตเมะทั้งหมด ฟูมิยังเป็นมาสเตอร์ของของเสาหลักทั้ง 5 และเหล่านักเรียนที่ใช้ **คอรัล และเพิร์ล รวมถึงบุคลากรภายใน กัลเดอร์โรป ที่เป็นโอโตเมะด้วย** ส่วนชินโซเทียมนั้นใช้ร่างศพของ เรนะ ซึ่งเป็นแม่ของอาริกะ ในการเป็นต้นกำเนิดของเจมและเป็นแหล่งพลังงานของวัลคีรี่

* **เสาหลักทั้ง 5** **(Five Columns)** - ไมสตาร์โอโตเมะ ที่มีชินโซ **(ฟูมิ ฮิเมะโนะ)** เป็นมาสเตอร์ สามารถเรียกใช้ โรปได้โดยไม่ต้องได้รับการรับรอง เป็นผู้ค้ำจุนระบบโอโตะเมะ

* **วัลคีรี่ ** **(Valkyrie)** - ไมสตาร์โอโตเมะที่ สมิธสร้างขึ้นมาโดยสร้างเจมขึ้นมาจาก ร่างศพของเรนะ ชุดโรปมีลักษณะกึ่งเครื่องบิน สีออกมืดๆมีพลังในการบังคับคนที่สวมใส่ให้ทำตามคำสั่งอย่างเคร่งครัด และถูกทำลายลงเมื่อร่างศพของ เรนะถูกทำลาย

* **ดวงดาวผู้นำทาง** **(Administar หรือ Guiding Star)** - เป็นดาวสีน้ำเงินตำแหน่งอยู่ข้างพระจันทร์ เหมือนดวงดาวแห่งฮิเมะ ใน **ไม-ฮิเมะ** เคยมีตำนานกล่าวไว้ว่า **"ยามที่ดาวนำทางเรืองรองเป็นสีแดง โอโตเมะจะหลุดจากห่วงโซ่แห่งพันธสัญญาและสามารถเรียกใช้โรปได้โดยไม่ต้องรับรอง"**

### ภาค Zwei
* **เซอร์โรเกท ซิสเตม ** **(Surrogate system)** - ระบบที่ทำหน้าที่แทนชินโซในการจ่ายพลังและให้การรับรองกับเสาหลักทั้ง 5 ในยามฉุกเฉินซึ่งมีความสามารถจำกัดในการจ่ายพลัง ไมสตาร์ที่มีมาสเตอร์ไม่จำเป็นต้องใช้ระบบนี้มีแต่ ผู้ที่เป็นโอโตเมะของชินโซเท่านั้นที่จำเป็น

* **ยูน่า** **(Yuna)** - อาวุธสงครามที่ใช้ทำลายดวงดาว มีความสามารถในการก๊อปปี้รูปร่างและความสามารถของศัตรู มีพลังในการทำให้ศัตรูเป็นหินซึ่ง **มิยุ ชิซึรุ นาโอะ มิสมาเรีย และไมสตาร์ฮารุกะ** ก็เคยถูกพลังนี้เล่นงานมาแล้ว

### ภาค 0~S.ifr~
* **M-9** - เป็นแอนดรอย์เช่นเดียวกับมิยุ มีความสามารถในการเลียนแบบลักษณะการต่อสู้ของศัตรูและสามารถบินได้ เป็นคู่ต่อสู้ที่เรนะต้องสู้จนเธอใช้พลังเกินความสามารถของเจม

## ตัวละคร

### เสาหลักทั้งห้า (Five Columns)

* **ชิซึรุ วิโอลา** **(Shizuru Viola)** ผู้มีฉายาว่า **"แก้วผลึกสีม่วงผู้งดงาม" (bewitching Smile Amethyst)** เป็นเสาหลักอันดับที่ 3 คอยช่วยเหลืองานของผู้อำนวยการนัทสึกิ มีลักษณะนิสัยชอบผู้หญิงด้วยกัน ซึ่งแม้แต่พี่สาวของเธอ อาย ลู **(Ảnh Lữ)** ก็มีอุปนิสัยคล้ายๆกันแต่จะเป็นเมื่อดื่มแอลกอฮอล์ อาวุธของเธอเป็นเคียวที่สามารถยืดออกยาวได้

* **นัทสึกิ ครูเกอร์** **(Natsuki Kruger)** มีฉายาว่า **"แก้วผลึกหิมะสีเงิน" (Ice Silver Crystal)** เป็นเสาหลักอันดับที่ 2 เป็นผู้อำนวยการของกัลเดอร์โรป อีลีเมนต์ที่ใช้เป็นปืนใหญ่ที่มีพลังทำลายล้างสูง

* **จูเลียต นาโอะ จาง** **(Juliet Nao Zhang)** แต่เดิมยังเป็น โอโตเมะระดับ **Pearl** อันดับที่ 4 ตั้งแต่เกิดเรื่องระหว่าง อาไท และ วินด์บลูม เธอได้เลื่อนขั้นเป็น เสาหลักทั้งห้าในอันดับที่ 4 ได้ฉายา **"เส้นใยพิฆาตแห่งสปินเนล (Break String Spinel)"** อีลีเมนต์ที่ใช้เป็นเส้นใยสีแดง ที่มีความเหนียวและคม สามารถถักทอเป็นลักษณะใยแมงมุมได้

* **ซาร่า กัลลาเกอร์** **(Sara Gallagher)** เสาหลักอันดับที่ 1 ถือครองเจม **"หินพรางแห่งทางช้างเผือก" (Galactic aquamarine)** ชุดโรปที่ใส่มีสีดำคล้ายค้างคาว มีความสามารถหายตัวได้ อีลีเมนต์เป็นบูมเมอร์แรง มีนิสัยชอบตำหนิ ไมสตาร์ ฮารุกะ อาร์มิเทจ

* **มายะ ไบลท์** **(Mahya Blythe)** เสาหลักอันดับที่ 5 ถือครองเจม **"หินหิ่งห้อยผู้ร่ายรำ" (Swirling Dance Fluorite)**  เธอเป็นคนจับตัว อากาเนะ และป้องกันไม่ให้ "มีอะไร" กับ คาซึคุง อีกทั้งยังบังคับให้ทั้ง 2 ทำพันธสัญญาต่อกันซึ่งทำให้อากาเนะไม่พอใจอย่างมาก  อีลีเมนต์เป็นเครื่องดนตรี  เธอมีพลังในการสร้าง มอนสเตอร์ขนาดยักษ์ขึ้นมาเพื่อใช้ในการต่อสู้แทนตัวเอง  โดยการใช้อีลีเมนต์ควบคุม

### คอรัล โอโตเมะ (Coral Otome)

* **อาริกะ ยูเมะมิยะ** **(Arika Yumemiya)** เด็กสาวจากชายแดนที่อาศัยอยู่กัยยายของตนเมื่อยายเสียชีวิต เธอจึงเดินทางมาที่กัลเดอร์ดโรปเพื่อเป็นโอโตเมะตามความใฝ่ฝัน ตอนแรกเป็นเพียงนักเรียนคอรัล โอโตเมะธรรมดาๆคนหนึ่ง เมื่อเกิดเรื่องฮาโมเนียม เธอได้ใช้พลังของสร้อยคอออกมาอย่างไม่ได้ตั้งใจ ซึ่งเป็นที่เก็บเจม **"แซฟไฟร์แห่งฟ้าสีคราม" (Blue Sky Sapphire - Souten no** **Seigyoku)** เจมของ **เรนะ เซเยอร์** แม่ของเธอ เนื่องจากเป็นมีสายเลือดเดียวกับเรนะ จึงทำได้ควบคุมพลังของเจมอันนี้ได้ทันที เมื่อมิสมาเรียรู้ว่า คอรัลของเธอหายไป (เสียงฮาโมเนียมทำลายไป) ก็ได้รับคอรัลอันใหม่ เธอจึงเป็นทั้งไมสตาร์โอโตเมะ และ คอรัลโอโตเมะ ในเวลาเดียวกัน (แล้วแต่จะเปลี่ยนเจมในตุ้มหู้) ตั้งแต่สงครามเกิดขึ้นเธอจะใช้เจมของแม่เธอตลอด 

* **นีน่า หว่อง** **(Nina Wáng)** คอรัลโอโตเมะอันดับหนึ่งของกัลเดอร์โรป เป็นที่ยกย่องของทุกคน มีความใฝ่ฝันเป็นไมสตาร์โอโตเมะที่เก่งกาจ มีนิสัยสงบ มีสมาธิสูง ไม่ค่อยชอบอาริกะในช่วงแรกๆเพราะทำให้เธอต้องอับอายและเสียชื่อ (อาริกะตอนเข้ามาวินบลูมในตอนแรกกระหายน้ำอย่างมาก นีน่ากำลังกินมิลเชกอยู่ เมื่ออาริกะเดินมาถึงที่นีน่าจึงแย่งมิลเชกไปกินและล้มสลบนีน่าเสียหลักจึงล้มไปกับอาริกะทำให้ทุกคนในร้านเห็นจุดซ่อนเร้นของเธอ) ตอนหลังๆนีน่าเห็นน้ำใจและความดีของอาริกะ ใจเธอจึงรับอาริกะเป็นเพื่อนสนิท (ถึงปากยังปฏิเสธอยู่) นีน่าแอบรักเซอร์เก พ่อบุญธรรมของเธอ จนตอนหลังได้รู้ว่าเซอร์เกเป้นคนรับอาริกะเป็นลูกด้วยและรู้ว่าเซอร์เกย์คิดยังไงกับอาริกะ จึงโกรธอาริกะมาก และยอมรับข้อเสนอของนางิเป็น ไมสตาร์โอโตเมะทันที ไมสตาร์เจมที่ใช้คือ **"เพชรดำนิลกาล" (Ultimate black Diamond)**และได้ถูกทำลายโดยอาริกะจากตอนสุดท้าย ในภาค**Zwei**ได้เจอเจมที่หายสาบสูญคือ **"มรกตแห่งจ้าวสมุทร" (Neptune Emerald)**และความจริงคือเจ้าหญิงแห่งอาณาจักรวินด์บลูม

* **เอรสติน โฮ** **(Erstin Ho)** คอรัลโอโตเมะ อันดับ 17 เธอเป็นรูมเมทของ อาริกะ และ นีน่า เธอแอบชอบนีน่า และเป็นตัวละครที่ทำให้ 2คนนี้ได้สนิทกัน ตอนหลังอาริกะและนีน่าได้รู้ว่า เธอเป็นลูกหลานของตระกูลพวก ชวาส ได้ใช้สเลฟของเธอขวางการโจมตีของนีน่าที่จะทำร้ายอาริกะ ทำให้เธอตาย 

* **อิริน่า วูดส์** **(Irina Woods)** คอรัลโอโตเมะ เธอเป็นเพื่อนในกลุ่มเดียวกับพวกอาริกะ เป็นน้องรหัสของอากาเนะเหมือนกับเอส ชอบเรื่องเทคโนโลยีและเครื่องยนต์กลไก เธอสนิทสนมกับ โยโกะ มาก

### เพิร์ล โอโตเมะ (Pearl Otome)

* **อากาเนะ โซวาล** **(Akane Soir)** เพิร์ลโอโตเมะอันดับหนึ่ง เป็นหนึ่งในสาม **(Trias)** ของชั้นปีร่วมกับ จิเอะ และ ชิโฮะ เป็นคนนิสัยเรียบร้อย น่ารัก และเป็นที่รักของเพื่อนๆและรุ่นน้องคอรัลแทบทุกคน  อากาเนะกับคาสึยะ (คาซึคุง) เจ้าชายแห่งประเทศการ์เดียชอบกัน ทั้งคู่อยากเป็นของกันและกัน แต่เธอก็อยากเป็นโอโตเมะไปตลอดชีวิต ทำให้เธอไม่รู้จะเลือกทางไหน แต่สุดท้ายเธอก็เลือกทั้งสองอย่าง โดยการหนีตามไปกับคนรักพร้อมไมสตาร์เจม แต่ก็รักษาความบริสุทธิ์ไว้ตลอดจนถึงปัจจุบันเพราะมายะคอยเฝ้าดูตลอด เจมที่ครอบครองคือ **"มาลาไคต์แห่งจิตใจอันบริสุทธิ์"** **(Pure Heart Malachite)**ชุดโรปมีลักษณะของแมว

* **จิเอะ ฮาลาร์ด** **(Chie Hallard)** เพิร์ลโอโตเมะอันดับสอง มีนิสัยเป็นคนใจเย็น ห้าวๆ คล้ายทอมบอย ชอบถือดอกกุหลาบตลอดเวลา ตอนหลังได้เข้าร่วมกลุ่มเดียวกับนางิเพื่อตามหาอาโออิที่หายตัวไป เธอได้เป็นหัวหน้าการปฏิบัติงานของกลุ่มเดลต้าโอโตเมะหลังจบจากกัลเดอร์โรป

* **ชิโฮะ ยูอิค** **(Shiho Huit)** เพิร์ลโอโตเมะอันดับสาม เป็นคนมีนิสัยขี้อิจฉาชอบใช้ตุ๊กตาต้องสาบซึ่งต้องหมุนเพื่อให้มีผล คำพูดติดปากคือ **หมุนๆ** เจมที่ใช้คือ **"เซอร์เพนทีนแห่งวงวน" (Spiral Spin Serpentine)** ชุดโรปของเธอมีลักษณะของกะโหลกติดอยู่ด้วย และเธอแทบไม่เคยใช้พลังของโรปเลย แต่จะสู้ด้วยการสาปเท่านั้น

### ตัวละครที่มีบทบาทสำคัญ

* **มาชิโระ บลอง เดอะวินด์บลูม** **(Mashiro Blan de Windbloom)** ราชินีแห่งวินด์บลูม มีนิสัยเอาแต่ใจ อยากได้อะไรต้องได้ ไม่สนใจความเดือดร้อนของประชาชน เป็นมาสเตอร์ของอาริกะ เพราะทำพันธสัญญากับอาริกะโดยไม่ได้ตั้งใจ ช่วงสงครามมาชิโระ ได้หนีนางิไปปะปนกับชาวบ้านที่อพยพ และได้รับรู้ว่าชาวบ้านคิดยังไงกับเธอ เธอยอมรับไม่ได้และหนีไปอยู่กับพวกอัสวาล มาชิโระได้เติบโตขึ้นหลังจากการตายของมีมิ

* **เรนะ เซเยอร์** **(Lena Sayers)** แม่ของอาริกะ เป็นโอโตเมะที่มีพลังและความเก่งกาจมาก เพราะเธอได้ให้กำเนิดอาริกะ จึงถูกนำร่างศพไปเป็นชินโซเทียม เป็นคนใช้เจม **"พลอยแดงเอกเอกา"** **(Lofty Crimson Jade)** และเป็นเจ้าของ **ซัฟไฟร์แห่งฟ้าสีคราม (Souten no Seigyoku)** ซึ่งได้ตกทอดมาถึงอารีกะ

* **มาเรีย เกรซเบิร์ท** **(Maria Graceburt)** รู้จักกันในชื่อ **มิสมาเรีย** เคยเป็นผู้อำนวยการของกัลเดอร์โรปก่อนหน้า นัทสึกิ แม้จะดูอายุมากแต่เมื่อ ใช้โรปจะกลับสาวขึ้นมาทันตาเห็น เป็นคนมีฝีมือสามารถต่อสู้ได้แม้จะไม่ใช้โรป ทำงานเป็นครูในกัลเดอร์โรป ขึ้นชื่อเรื่องความมีระเบียบและเคร่งครัด ถือครอง **Eternal Recurrence Jasper**

* **ยูคาริโกะ สเตนเบิร์ก** **(Yukariko Steinberg)** เป็นครูประจำชั้นของคอรัลโอโตเมะ ถือครองเจม **Dazzling Mirage Lapis Lazuli**

* **โยโกะ เฮเลน** **(Yohko Helene)** โยโกะเป็นหัวหน้าแผนกวิจัยและการแพทย์ของ **กัลเดอร์โรป** รู้เรื่องเทคโนโลยีของนาโนแมชชีนเป็นอย่างดี เธอมีความสัมพันธ์กับผู้นำกลุ่มอัสวาล มิโดริ และ เรโตะ

* **อาโออิ เซนอร์** **(Aoi Senoh)** คนรับใช้คนสนิทของ มาชิโระ เธอเชื่อมั่นในตัวของมาชิโระจนยอมตายเพื่อปกปิดความลับให้กับมาชิโระ มีความสัมพันธ์พิเศษกับ **จิเอะ**

* **เซอร์เก หว่อง** **(Sergay Wáng)** เป็นทหารของอัลไท มือขวาของนางิ เป็นบิดาบุญธรรมของ นีน่า และให้การอุปการะ อารีกะ แอบชอบ เรนะ แม่ของอารีกะ และสุดท้ายก็ตกหลุมรักกับ อาริกะ แม้แต่นีน่าเองก็รักเซอร์เก ด้วยเช่นกัน

* **ยูกิโนะ คลีซันต์** **(Yukino Chrysant)** ประธานาธีบดีหญิงแห่ง เอเรียส เป็นมาสเตอร์ของ **ไมสตาร์ ฮารุกะ** เป็นคนที่ฉลาดและใจเย็น ในภาค **[[ไซท์ไกสท์|Zwei]]** เธอมีบทบาทเป็นที่รักของประชาชนแทบทุกคนของ เอเรียส จนมีคำพูดว่า "คลีซันต์ และ อาร์มิเทจ คือหัวใจของชาวเอเรียส"

* **ฮารุกะ อาร์มิเทจ ** **(Haruka Armitage)** ไมสตาร์ที่ดุดันใจร้อน ใช้กำลังเป็นใหญ่ เป็นโอโตเมะของ **ยูกิโนะ คลีซันต์** ชอบพูดอะไรผิดผิดถูกถูกทำให้ยูกิโนะต้องคอยบอก ถือครองเจมส์**"** **บุษราคัมผู้ผ่องอำไพ"** แต่เป็นคนดีโดยเนื้อแท้ มีกำลังมหาศาลเธอเชื่อว่า **"โอโตเมะที่ดีต้องมีความกล้าหาญ พละกำลัง กลยุทธ์ และ ความอึด"** อีลีเมนต์ที่ใช้เป็นลูกตุ้มหนามพร้อมโซ่

* **โรซารี่ คลูเดลล์ ** **(Rosalie Claudel)** เป็นไมสตาร์ที่มีความรัก ไม่ค่อยจะได้มีบทบาทในภาคนี้  แต่จะมีบทบาทมากในภาค **Zwei**

* **ลอร่า บิอันกริทร์ ** **(Laula Bianchi)** เธอเป็นคนที่สนิทและมีนิสัยชอบแกล้งโรซารี่ ไม่ค่อยจะมีบทบาทเหมือนกับโรซารี่

* **มิมิ** **( Mimi )** เป็นคนที่ทำให้มาชิโระรู้ว่าชาวบ้านลำบากแค่ไหนตอนที่เธอไม่ตั้งใจทำงาน และตั้งแต่มิมิตายไปก็ทำมาชิโระสำนึกผิดและเป็นราชินีที่ดี

* **นางิ ได อัลไท** **(Nagi Dài Artai)** เป็นตัวร้ายของเรื่อง เป็นคนฉลาดรอบรู้และเป็นมาสเตอร์ของนีน่าช่วงที่ใช้ **เพชรดำนิลกาฬ** เป็นคู่ปรับกับมาชิโระ มาตั้งแต่เด็ก

* **มิโดริ** เป็นหัวหน้าของกลุ่ม อัสวาล **(Aswad)** เป็นคนมีความรับผิดชอบสูง มีฝีมือดีมากใช้ **REM** ในการควบคุมนาโนแมชชีนในร่างกาย มีไชดล์ **(Child)** ชื่อ กักเทนโอ **(Gakutenou)** ไว้ใช้งาน

* **ราโด** **(Rad)** ชื่อ ราโด ได้จากการเขียนคำว่า **Rad** เป็นตัวคาตาคะนะ ในภาษาญี่ปุ่น เดิมเคยเป็นคนชื่อ **เรโตะ** ก่อนจะต้องกลายมาเป็นไซบอร์ก   ในภาค 0.sift มีบทบาทเป็นน้องของ ชิโร่ ซึ่งเป็นคนช่วยเรนะ เซเยอร์ ที่บาดเจ็บจากการต่อสู้กับ M-9

* **ไม โทคิฮะ** **(Mai Tokiha)** ไมสตาร์โอโตเมะ เดิมเป็นอันดับที่ 4 ในเสาหลักทั้ง 5 ซึ่งถูกแทนที่ด้วย **นาโอะ** ใช้เจม ทับทิมบ่วงอัคคี **(Fire Stirring Ruby)** เธอเป็นต้นกำเนิดตำนานความรักที่ทำให้เจ็บปวดของโอโตเมะ เป็นพี่สาวของ เจ้าชายทาคุมิ ซึ่งหมายถึงตัวเธอเองก็เป็นเจ้าหญิงด้วย **(ในภาษาญี่ปุ่น ใช้คำว่า Mai Hime ซึ่งตั้งใจให้คล้องกับตัวละครในเรื่อง Mai-Hime)** เธอมักถูกเรียกว่า ไมสตาร์แห่งความโศกเศร้า ทั้งที่ตัวเธอเป็นคนสนุกสนาน

* **ทาคุมิ โทคิฮะ ** **(Takumi Tokiha)** เจ้าชายแห่งซิแปง **(Zipang)** เป็นคนนิสัยดี และรักในตัวพี่สาว เป็นคนที่เตือนให้มาชิโระรู้จักหน้าที่ของตัวเองในฐานะราชินี มีนินจาหญิง (Kunoichi) ประจำตัว คือ **อากิระ** มีโรคหัวใจเป็นโรคประจำตัวและต้องกินยาตามเวลา

* **อากิระ  โอคุซากิ** **(Akira Okuzaki)** คุโนะอิจิ(นินจาหญิง)ประจำตัวของเจ้าชายทาคุมิ มีความสัมพันธ์เกินขอบเขตของเจ้านายกับลูกน้องไปมาก

* **สมิธ** **(John Smith)** ตัวเลวแห่งกลุ่ม ชิบารัตสึ **(Schwartz** **ในภาษาญี่ปุ่น)** เป็นคนขโมยร่างศพของ เรนะ แม่ของอาริกะ และเป็นคนสร้างเจมเลียนแบบ วัลคีรี่

* **มิยุ** **(MIYU - Multiple Intelligencial Yggdrasil Unit)** เป็นแอนดรอยด์ที่มีพลังมหาศาล ถูกสร้างโดยเทคโนโลยีในยุคเก่า รู้เรื่องราวต่างๆเป็นอย่างดี และคอยช่วยเหลือ อาริกะ และเรนะ

## รายชื่อตอน

## อ้างอิง

หมวดหมู่:การ์ตูนญี่ปุ่นแนวโชเน็ง
หมวดหมู่:ซันไรส์

หมวดหมู่:การ์ตูนสาวน้อยเวทมนตร์